+-----------------------------------------------------------------------+
| ส่วนที่ 3                                                                |
|                                                                       |
| ฐานะทางการเงินและผลการดำเนินงาน                                         |
+-----------------------------------------------------------------------+
| 13. ข้อมูลทางการเงินที่สำคัญ                                                |
+-----------------------------------------------------------------------+

13.1 สรุปงบการเงินรวม

[]

[]

[]

[]

[]

[]

13.2 อัตราส่วนการเงิน

[]

  -----------------------------------------------------------------------
  14. การวิเคราะห์และคำอธิบายของฝ่ายจัดการ

  -----------------------------------------------------------------------

14.1 ภาพรวมการดำเนินงาน

ผลการดำเนินงานรวมของกลุ่มบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด
(มหาชน) (TRUBB) มีผลขาดทุนสุทธิสำหรับปี 2558 จำนวน 35.19 ล้านบาท ลดลงจากปีก่อน
88.85 ล้านบาท หรือ 71% โดยเป็นขาดทุนส่วนที่เป็นของบริษัทใหญ่ 76.20 ล้านบาท
มีผลขาดทุนลดลง 47.17 ล้านบาท หรือลดลงร้อยละ 38

ในปี 2558 ภาวะธุรกิจยางพาราอยู่ในช่วงชะลอการเติบโต ราคายางพาราโลกเริ่มลดลงตั้งแต่ปี
2557 โดยราคาน้ำยางข้นปี 2558 เฉลี่ยอยู่ที่ 35.68 บาทต่อกิโลกรัม ลดลงเฉลี่ย 9.39
บาทต่อกิโลกรัม เมื่อเทียบกับปี 2557 หรือลดลงร้อยละ 20.8 และราคายางแท่งเฉลี่ยปี 2558
เฉลี่ยอยู่ที่ 47.56 บาทต่อกิโลกรัม ลดลงเฉลี่ย 8.82 บาทต่อกิโลกรัม เมื่อเทียบกับปี 2557
หรือลดลงร้อยละ 15.6 (ข้อมูลจากสถาบันวิจัยยาง - ราคาส่งออกต่างประเทศ FOB)

14.2 ผลการดำเนินงานและความสามารถในการทำกำไร

สำหรับงบการเงินปี 2558 เมื่อเทียบกับปี 2557 มีรายได้จากการขายและบริการ 8,856 ล้านบาท
ลดลง 2,536 ล้านบาท คิดเป็นลดลงร้อยละ 22 ซึ่งเป็นผลจากการที่ราคายางลดลงกว่าปี 2557
น้ำยางข้นลดลงร้อยละ 20 ยางแท่งลดลงร้อยละ 16
ซึ่งราคาขายน้ำยางข้นของกลุ่มบริษัทลดลงในอัตราใกล้เคียงกับตลาดโลก
แต่ราคาขายของยางแท่งซึ่งผลิตและจำหน่ายโดยบริษัทย่อย ลดลงมากกว่าราคาตลาดโลก
สาเหตุมาจากบริษัทย่อยไม่สามารถแข่งขันในสภาวะการแข่งขันสูงในธุรกิจยางแท่งได้

ในส่วนของต้นทุนขายและบริการอยู่ที่ 8,072 ล้านบาท ลดลง 2,689 ล้านบาทเมื่อเทียบกับปี
2557คิดเป็นลดลงร้อยละ 25 เป็นผลจากการลดลงของราคาวัตถุดิบยางพารา
นอกจากนี้กลุ่มบริษัทมีการควมคุมค่าใช้จ่ายในการผลิตให้มีประสิทธิภาพมากขึ้น
มีการแก้ไขคุณภาพการผลิตของผลิตภัณฑ์ยางยืดให้สามารถผลิตได้ปริมาณและคุณภาพที่ดีขึ้น
ทำให้กลุ่มบริษัทมีกำไรขั้นต้น 783 ล้านบาท เพิ่มขึ้น 152 ล้านบาท หรือกำไรขั้นต้นเพิ่มขึ้นร้อยละ
24 และบริษัทมีอัตรากำไรขั้นต้นในปี 2558 อยู่ที่ร้อยละ 8.84
ซึ่งสูงขึ้นเมื่อเทียบกับอัตรากำไรขั้นต้น ร้อยละ 5.54 ในปี 2557
เนื่องจากการใช้กำลังการผลิตที่มากขึ้น ในกลุ่มน้ำยางข้นและยางยืด โดยทั้ง 2
กลุ่มมีปริมาณการผลิตเพิ่มขึ้น ร้อยละ 3 และ ร้อยละ 10 ตามลำดับ

กลุ่มธุรกิจมีกำไรก่อนภาษี 1 ล้านบาท กำไรเพิ่มขึ้น 150 ล้านบาท เมื่อเทียบกับปี 2557
และมีขาดทุนสุทธิหลังภาษีเงินได้ 35.19 ล้านบาท ลดลงจากปีก่อน 88.85 ล้านบาท หรือ 71%

กลุ่มธุรกิจน้ำยางข้นและน้ำยางแปรรูป มีกำไรก่อนภาษี 18 ล้านบาท เพิ่มขึ้น 40 ล้านบาท
เมื่อเทียบกับปี 2557 เนื่องจากบริษัทมีปริมาณการผลิตที่เพิ่มขึ้นร้อยละ 3
และการควบคุมต้นทุนในการผลิต ทำให้ต้นทุนต่อหน่วยลดลง และส่งผลให้ต้นทุนขายลดลงตามด้วย
อย่างไรก็ตามราคาขายน้ำยางข้นลดลงตามราคาตลาดโลก ราคาขายในปี 2558 อยู่ที่ 39.67
บาทต่อกิโลกรัม ลดลง 8.92 บาทต่อกิโลกรัม หรือ ร้อยละ 18 (ราคายางโดยเฉลี่ยปี 2558 อยู่ที่
35.68 บาทต่อกิโลกรัม) บริษัทสามารถขายได้ในราคาที่สูงกว่าราคายางโดยเฉลี่ย
เนื่องจากเป็นกลุ่มบริษัทเป็นผู้นำในตลาดน้ำยางข้น

กลุ่มธุรกิจยางแท่ง มีขาดทุนก่อนภาษี 101 ล้านบาท ขาดทุนเพิ่มขึ้น 43 ล้านบาท เมื่อเทียบกับปี
2557 เนื่องจากบริษัทมีปริมาณการผลิตในปี 2558 น้อยกว่าปี 2557 ประมาณร้อยละ 10
อย่างไรก็ตาม บริษัทมีการควบคุมต้นทุนการผลิต ทำให้กำไรขั้นต้นเพิ่มสูงขึ้นจาก ร้อยละ 1.69 เป็น
ร้อยละ 3.04 ในปี 2558 แต่กำไรขั้นต้นที่เพิ่มสูงขึ้นก็ไม่สามารถครอบคลุมต้นทุนคงที่ของบริษัทได้

กลุ่มธุรกิจผลิตภัณฑ์จากยาง มีกำไรก่อนภาษี 146 ล้านบาท กำไรเพิ่มขึ้น 232 ล้านบาท
เมื่อเทียบกับปี 2557 เนื่องจากมีปริมาณการผลิตที่เพิ่มขึ้นร้อยละ 10
และมีรายได้จากการขายเพิ่มขึ้น 203 ล้านบาท หรือเพิ่มขึ้นร้อยละ 13
โดยกลุ่มธุรกิจผลิตภัณฑ์จากยางมีฐานลูกค้าในประเทศจีน และจะมีการขยายฐานลูกค้าเพิ่มขึ้น
เนื่องจากผลิตภัณฑ์ของบริษัทมีคุณภาพเป็นที่ต้องการของตลาดมากขึ้น

กลุ่มธุรกิจสวนยางพารา มีขาดทุนก่อนภาษี 59 ล้านบาท ขาดทุนเพิ่มขึ้น 77 ล้านบาท เมื่อเทียบกับปี
2557 เนื่องจากกลุ่มธุรกิจสวนยางเริ่มกรีดในปี 2558 มีจำนวนต้นที่ให้ผลผลิตประมาณ 240,000
ต้น คิดเป็น 43% ของจำนวนต้นยางทั้งหมด แต่จะเพิ่มขึ้นในปี 2559 อีก 20%
ราคายางที่ลดลงต่อเนื่องตั้งแต่ปี 2557
ทำให้รายได้ของกลุ่มธุรกิจสวนยางไม่สามารถครอบคลุมต้นทุนคงที่ได้ ซึ่งถ้าในอนาคตราคายางสูงขึ้น
และจำนวนต้นยางพาราสามารถให้ผลผลิตได้ทั้งหมด
กลุ่มบริษัทจะมีกำไรเพียงพอสามารถครอบคลุมต้นทุนคงที่ได้

14.3 ความสามารถในการบริหารทรัพย์สิน

(1) ส่วนประกอบของสินทรัพย์

- สินทรัพย์หมุนเวียน อยู่ที่ 2,205 ล้านบาท ลดลง 502 ล้านบาท หรือ ร้อยละ 19
เกิดจากรายการหลักที่สำคัญ คือ ลูกหนี้การค้าลดลง 271 ล้านบาท ลูกหนี้อื่นลดลง 76 ล้านบาท
และสินค้าคงเหลือลดลง 19 ล้านบาท เพราะราคายางพาราที่ลดลง
ทำให้บริษัทสามารถลดการใช้เงินหมุนเวียนในลูกหนี้การค้า และสินค้าคงเหลือ

- สินทรัพย์ไม่หมุนเวียน อยู่ที่ 4,383 ล้านบาท เพิ่มขึ้น 24 ล้านบาท
เนื่องจากการเพิ่มขึ้นในอสังหาริมทรัพย์เพื่อการลงทุน 60 ล้านบาท
ซึ่งมีการประเมินมูลค่าอสังหาริมทรัพย์เพื่อการลงทุนในปี 2558 และต้นทุนพัฒนาสวนยางเพิ่มขึ้น 57
ล้านบาท จากการลงทุนปลูกสวนยางพารา ในขณะที่ที่ดินอาคารอุปกรณ์ลดลง จำนวน 88 ล้านบาท
เพราะการจำหน่ายทรัพย์สินที่ไม่ได้สร้างรายได้

(2) การด้อยค่าของสินทรัพย์

สินทรัพย์ที่มีอยู่ได้แสดงมูลค่าที่แท้จริงและไม่มีรายการใดที่มีข้อบ่งชี้ว่าจะทำให้ด้อยค่าหรือไม่ได้รับคืน

ซึ่งหากมีการด้อยค่า ทางบริษัทก็ได้ตั้งสำรองหรือค่าเผื่อการลดค่าไว้แล้ว
เพื่อให้คุณภาพสินทรัพย์สะท้อนมูลค่าที่แท้จริงตามราคาตลาด
และให้เป็นไปตามหลักการบัญชีที่รับรองทั่วไป

(3) ลูกหนี้การค้า ลูกหนี้การค้าที่เป็นกิจการอื่นๆ มีจำนวนรวม 991 ล้านบาท
เมื่อหักค่าเผื่อหนี้สงสัยจะสูญ

แล้ว ลูกหนี้การค้าสุทธิอยู่ที่จำนวน 855 ล้านบาท ในปี 2558 ลูกหนี้การค้ามีคุณภาพดีขึ้น
โดยพิจารณาจากโครงสร้างลูกหนี้การค้าที่มีการเปลี่ยนแปลง ดังนี้

  - ส่วนที่ยังไม่ครบกำหนดชำระ อยู่ที่ 673 ล้านบาท หรือ ร้อยละ 68
  ของลูกหนี้การค้ากิจการอื่นรวม

เพิ่มขึ้นจากปีก่อน ซึ่งอยู่ที่ ร้อยละ 65

- ส่วนที่เกินกำหนดชำระอยู่ที่ 317 ล้านบาท หรือ ร้อยละ 32 ของลูกหนี้การค้ากิจการอื่นรวม
ลดลงจากร้อย 35 ของปีก่อน

- ส่วนที่ตั้งค่าเผื่อหนี้สงสัยจะสูญไว้ครบแล้ว จำนวน 136 ล้านบาท คิดเป็นร้อยละ 14
ของลูกหนี้การค้ากิจการอื่นรวม ซึ่งในปี 2558 ไม่มีการตั้งค่าเผื่อหนี้สงสัยจะสูญเพิ่มขึ้น

14.4 สภาพคล่องและความพียงพอของเงินทุน

(1) แหล่งที่มาและใช้ไปของเงินทุน

- การเปลี่ยนแปลงของแหล่งเงินทุนที่มาและใช้ไปจากการดำเนินงาน ปี 2558
เงินสดสุทธิที่ได้จากกิจกรรมดำเนินงานมีจำนวน 498 ล้านบาท
เพราะกระแสเงินสดที่ใช้ไปในลูกหนี้การค้าและลูกหนี้อื่นลดลงรวม 312 ล้านบาท
เป็นผลจากราคายางพาราที่ปรับตัวลดลงจากปีก่อน

- ความเหมาะสมของโครงสร้างเงินทุน บริษัทใช้โครงสร้างเงินทุนส่วนใหญ่จากหนี้สิน
โดยมีอัตราส่วนหนี้สินต่อส่วนของผู้ถือหุ้นปี 2558 อยู่ที่ 2.93 เท่า ลดลงจาก 3.06 เท่าในปีก่อน
ตามลักษณะการดำเนินงานปกติของธุรกิจยางพารา อัตราส่วนหนี้สินต่อทุน ณ
วันสิ้นปีจะเป็นระดับที่สูงสุดของปี ในขณะที่อัตราส่วนหนี้สินต่อทุน ณ วันสิ้นไตรมาส 1 และ 2
จะเป็นช่วงที่ต่ำลงมาก ในปี 2558 ยอดเงินกู้ระยะสั้นและระยะยาวลดลง
เป็นผลจากราคาวัตถุดิบที่ต่ำลง และการจำหน่ายสินทรัพย์ถาวรที่ไม่ได้สร้างรายได้ จำนวน 88
ล้านบาท

- การเปลี่ยนแปลงในส่วนของผู้ถือหุ้นเฉพาะบริษัท ปี 2558 ส่วนของผู้ถือหุ้นเฉพาะบริษัท ลดลง 98
ล้านบาท เกิดจากขาดทุนสะสมส่วนที่ยังไม่ได้จัดสรรเพิ่มขึ้น 28 ล้านบาท
และองค์ประกอบอื่นของส่วนของผู้ถือหุ้นลดลง 72 ล้านบาท

(2) รายจ่ายลงทุน

ในด้านกระแสเงินสดในกิจกรรมลงทุน ในปี 2558 บริษัทมีกระแสเงินสดใช้ไปสุทธิ 103 ล้านบาท
รายการใหญ่เป็นเงินสดใช้ไปในการซื้อที่ดิน อาคารและอุปกรณ์ จำนวน 142 ล้านบาท
เป็นการลงทุนเพิ่มในการปรับปรุงเครื่องจักร เพื่อเพิ่มประสิทธิภาพในการผลิต
การลงทุนสร้างโรงงานน้ำยางข้นหนึ่งแห่งในสาธารณรัฐแห่งสหภาพเมียนมาร์ และ
ต้นทุนพัฒนาสวนยางเพิ่มขึ้น 41 ล้านบาท เนื่องจากยังต้องมีการลงทุนบำรุงรักษาต้นยางพารา
และปลูกซ่อมต้นยางพาราบางส่วน โดยการลงทุนในส่วนต้นทุนพัฒนาสวนยางเริ่มมีจำนวนน้อยลง

ในขณะที่มีการจำหน่ายที่ดิน อาคารและอุปกรณ์จำนวน 39 ล้านบาท และสินทรัพย์ที่ถือรอการขาย 49
ล้านบาท รวมเป็นเงินสดรับจากการจำหน่ายสินทรัพย์ที่ไม่ได้สร้างรายได้ 88 ล้านบาท
เพื่อลดกระแสเงินสดใช้ไปในกิจกรรมลงทุน

(3) ความเพียงพอของสภาพคล่อง

เนื่องจากยอดขายของน้ำยางข้นเป็นรายได้หลักของกลุ่มบริษัท
ซึ่งการใช้เงินทุนหมุนเวียนของธุรกิจน้ำยางข้นจะแปรตามช่วงฤดูกาลกรีดยาง ดังนั้น
ปริมาณการใช้เงินทุนหมุนเวียนไม่เท่ากันตลอดทั้งปี จะใช้เงินทุนหมุนเวียนมากในช่วงสิ้นปี
และใช้เงินทุนหมุนเวียนน้อยในช่วงไตรมาส 2
โดยเฉพาะช่วงที่ราคายางพาราอยู่ในระดับต่ำเช่นในปัจจุบัน
วงเงินสินเชื่อจึงมีเพียงพอต่อการดำเนินงาน

14.5 ปัจจัยที่จะมีผลต่อการดำเนินงานในอนาคต  

                              (1) อุปสงค์และราคายางพารา
เนื่องจากกลุ่มบริษัทประกอบกิจการธุรกิจยางพาราครบวงจร
ดังนั้นหากความต้องการใช้ยางพาราเพิ่มขึ้นในอนาคต ก็จะส่งผลให้ราคายางสูงขึ้น และ
ทำให้การใช้กำลังการผลิตและการขาย รวมถึงการทำกำไรดีขึ้น

                           (2) กลไกการแทรกแซงราคายางของรัฐบาล
จากการที่รัฐบาลมีแนวคิดที่ว่า หากราคายางตกต่ำ จะส่งผลกระทบต่อการดำรงชีวิตของเกษตรกร
รัฐบาลจึงต้องการให้ราคายางสูงขึ้นถึงระดับหนึ่ง โดยจะมีมาตรการต่างๆ
ที่ออกมาเพื่อแทรกแซงให้ราคายางสูงขึ้นจนถึงเป้าหมาย
แต่หากมาตรการที่ออกมาเป็นมาตรการที่ตลาดไม่ได้คาดมาก่อน จะมีผลกระทบต่อราคายาง
และต่อผลประกอบการของบริษัท

                              (3) สภาพภูมิอากาศ
เนื่องจากวัตถุดิบยางพาราได้มาจากสวนยาง ซึ่งการที่จะกรีดยางได้นั้น
สภาพภูมิอากาศเป็นตัวกำหนดอยู่ส่วนหนึ่ง เช่น หากเกิดภาวะแล้งผิดปกติในบริเวณที่ปลูกสวยยาง
ก็จะไม่สามารถกรีดน้ำยางจากต้นยางได้ หรือหากมีฝกตกถี่
ก็จะทำให้จำนวนครั้งในการออกกรีดยางน้อยลง เนื่องจากน้ำยางจะถูกชะไปกับฝน ไม่ได้ผลผลิต

(4) ราคาน้ำมัน แม้ว่าราคายางจะไม่ผันแปรโดยตรงกับราคาน้ำมัน แต่ก็มีผลกระทบบ้างในทางอ้อม
เนื่องจากยางสังเคราะห์ผลิตขึ้นมาจากสารปิโตรเคมีที่ได้จากน้ำมัน ดังนั้น
ราคาน้ำมันจะเป็นตัวกำหนดราคายางสังเคราะห์ ซึ่งเป็นผลิตภัณฑ์ใช้ทดแทนยางพารา